[{"text_idx": "#000000", "text": "Metsa mu\u0308u\u0308mineMetsa hindamineMetsateatise esitamineRaieo\u0303iguse mu\u0308u\u0308mineKinnistu mu\u0308u\u0308mineKKKPa\u0308ringudMetsamajandamiskava koostamise pa\u0308ringHooldusraiete pa\u0308ringMetsa istutamise pa\u0308ringKliendidUudisedMeistMetsaspetsialistidJuhtkondMetsau\u0308histuOksjonikeskkond"}, {"text_idx": "#000001", "text": "Metsa hindamineMetsateatise esitamineRaieo\u0303iguse mu\u0308u\u0308mineKinnistu mu\u0308u\u0308mineKKK"}, {"text_idx": "#000002", "text": "Metsamajandamiskava koostamise pa\u0308ringHooldusraiete pa\u0308ringMetsa istutamise pa\u0308ring"}, {"text_idx": "#000003", "text": "Oksjonile jo\u0303udis juba teine maavara kaevandamisloaga kinnistu"}, {"text_idx": "#000004", "text": "Timber.ee oksjonikeskkonnas ootab ku\u0308mnete metsakinnistute ja raieo\u0303iguste oksjonite ko\u0303rval pakkumisi taas u\u0308ks maavara kaevandamise keskkonnaloaga kinnistu. Sel korral on mu\u0308u\u0308ki pandud hinnanguliselt u\u0308ks ko\u0303ige suurema ehitusliiva tagavaraga kinnistu Viljandimaal, Pahuvere ku\u0308las, mille pindala on 10,42 ha ja maavara orienteeruv maht u 1,7 miljonit kuupmeetrit. Oksjoni alghind on 1 270 000\u20ac ning pakkumise esitamise ta\u0308htaeg 3. jaanuar kell 14.00."}, {"text_idx": "#000005", "text": "Tegemist on teise va\u0308ga suure potentsiaaliga ja kaevandamisloaga kinnistuga, mis on Timber.ee oksjonikeskkonda viimase paari kuu jooksul jo\u0303udnud. Pa\u0308rast esimest, novembris toimunud maavaramaardla oksjonit, kus uut omanikku otsis Rail Baltica raudteetrassia\u0308a\u0308rne kaeveloaga kruusakarja\u0308a\u0308r, on huvi antud vara vastu to\u0303usnud ma\u0308rgatavalt. Nii Pa\u0308rnumaal kui nu\u0308u\u0308d ka Viljandimaal asuva kinnistu enampakkumisega tegeleva ASi Timber metsaspetsialisti Marcel Lahe so\u0303nul on selliste karja\u0308a\u0308ride, maardlate mu\u0308u\u0308k antud kujul veel ebatavaline, kuid see vo\u0303ib juba la\u0308hiajal muutuda ja saada Timberis tavapa\u0308raseks praktikaks. Lahe on arvamusel, et selleks on vaja lihtsalt aega ja palju kannatlikku meelt, kuna iga uue asja ka\u0308ivitamine ja juurutamine ei toimu u\u0308leo\u0308o\u0308. \u201eTuletan nii endale kui teistele ikka meelde, et alles napilt 7 aastat tagasi ei uskunud paljud ka Toivo Asmeri (ASi Timber asutaja) ja tema mo\u0303ttekaaslaste, ta\u0308naste a\u0308ripartnerite ideesse luua oksjonikeskkond, mis viib omavahel kokku metsa ostjad ja mu\u0308u\u0308jad. Pigem oldi arvamusel, et sellisel kujul metsatehinguid teostada pole vo\u0303imalik. Edulugu ei julgenud ennustada pea keegi. Ta\u0308naseks on edulugu su\u0308ndinud ja koht metsasektoris arvestatav, sest oksjonikeskkonda kasutatakse igapa\u0308evase to\u0308o\u0308vahendina, mis toob metsafirmadele leiva lauale ja pakub o\u0303iglast tasu oma metsa eest metsaomanikele,\u201d so\u0303nab Lahe. Seeto\u0303ttu usub ta, et sellisel kujul on vo\u0303imalik mu\u0308u\u0308a ka ko\u0303ike muud, sh kaevandamisloaga kinnistuid. Kuigi ta tunnistab, et o\u0303ppida antud valdkonna kohta on veel palju ning selle toimimismehhanismid olid veel hiljuti vo\u0303o\u0303rad, kuid ta on su\u0308damest ja siiralt ta\u0308nulik maaomanikele, kes on oma teadmisi temaga lahkelt jaganud. \u201cNa\u0308iteks Pahuvere II liivakarja\u0308a\u0308ri u\u0308he omaniku Aare Luigega on olnud va\u0308ga meeldiv ja ro\u0303o\u0303m teha koosto\u0308o\u0308d. Ta on va\u0308ga laia silmaringiga maaomanik, kes on ha\u0308sti kursis, mis toimub tema maal ja selle la\u0308heduses ning kogu protsessi ettevalmistus on seeto\u0303ttu sujunud ladusalt.\u201d"}, {"text_idx": "#000007", "text": "Tegemist on maardlaga, mille po\u0303himaavaraks on ehitusliiv ja millele on Keskkonnaamet va\u0308ljastanud kaevandamise loa. Luba kehtib aastani 2034. Ehitusliiva on maardlas u 1,7 miljonit kuupmeetrit ning hinnang po\u0303hineb 3 aastat tagasi teostatud geoloogilisel uuringul, mil rajati 15 puurauku, millest vo\u0303eti kokku 83 proovi materjali terastikulise koostise ja 4 proovi filtratsiooniomaduste ma\u0308a\u0308ramiseks ning u\u0308hes koondproovis ma\u0308a\u0308rati ka kruuskillustiku fu\u0308u\u0308sikalis-mehaanilised na\u0308itajad."}, {"text_idx": "#000008", "text": "Puuraukude andmetel ulatub kasuliku kihi paksus kuni 19,1 meetrini, kuid keskmine paksus on 16,5 m. Geoloogilise uuringu aruande ja\u0308rgi on looduslikust materjalist va\u0308ljaso\u0303elutud liiv u\u0308htlase koostisega peamiselt peene- kuni keskmiseteraline, u\u0308ksikutes kohtades ka va\u0308ga peene ja ja\u0308medateraline. Keskmiseteralist liiva saab kasutada so\u0303elutuna betooni valmistamisel, peeneteralist liiva pigem ta\u0308itematerjalina. Viimane sobib seega kasutamiseks teedeehituses. Samuti leidub uuritud alal kruusa, mis on oma fu\u0308u\u0308sikalis-mehaaniliste omaduste poolest va\u0308ga hea kvaliteediga. Purunemiskindluse ja ku\u0308lmakindluse na\u0308itajate alusel saab kruusast valmistatud killustikku kasutada teedeehituses I klassi maanteede ehitamisel. Vo\u0303imalus on kasutada kruusa ka purukruusa tootmiseks. Kruusa purustamisel tekkivaid so\u0303elmeid saab segada liiva ja killustikuga tootes kruusateede remondiks vajalikku materjali. Uuringu tulemustega saab tutvuda enampakkumise juures olevate dokumentide all: "}, {"text_idx": "#000010", "text": "Marcel Lahe ma\u0308rgib, et tegemist on kinnistuga, millel on suur potentsiaal. Lisaks on ko\u0303ik vajalikud eelto\u0308o\u0308d ehk geoloogilised uuringud tehtud ja kaeveluba va\u0308ljastatud. \u201eMaavarale tekib va\u0308a\u0308rtus, kui need on kaevandatud ja hunnikus, kuid kogu potentsiaalse ostu-mu\u0308u\u0308gitehingu aluseks on siiski kaeveluba, mis annab o\u0303iguse neid hunnikuid tekitada ja erinevad uuringud, mis annavad u\u0308levaate, mida ja kui palju maapo\u0303ues siiski leidub,\u201d toob Lahe va\u0308lja, kes pa\u0308rast esimest sarnast oksjonit pidi na\u0308iteks u\u0308hele maaomanikule ka seda selgitama, et pelgalt aimdusest, et maapo\u0303ues vo\u0303ib leiduda liiva vo\u0303i kruusa, paraku ei piisa, et maardla pa\u0308he oma maad mu\u0308u\u0308a. \u201ePeale eelmist karja\u0308a\u0308ri mu\u0308u\u0308ki helistas mulle to\u0303esti u\u0308ks inimene, kes arvas, et tema maal, mulla all vo\u0303ib olla kruusa ning ku\u0308sis selle va\u0308a\u0308rtust. Paraku ei ole sellisel kujul maa hindamine ja mu\u0308u\u0308mine va\u0308hemalt Timberis vo\u0303imalik.\u201d"}, {"text_idx": "#000011", "text": "Ku\u0308simusi antud enampakkumiste kohta on esitatud u\u0308ldiselt aga palju ja seda nii investorite, taristuehitajate kui maaomanike poolt. See annab alust arvata, et Pahuvere II liivakarja\u0308a\u0308ri oksjon ei ja\u0308a\u0308 Timber.ee keskkonnas viimaseks sarnaseks."}, {"text_idx": "#000012", "text": "Kinnistute oksjonid toimuvad Timber.ee keskkonnas n-o\u0308 suletud u\u0308mbriku meetodil, kus pakkumise esitajal on ainult u\u0308ks vo\u0303imalus oma pakkumist teha. Selleks tuleb oksjonikeskkonnas alla laadida pakkumisdokument, ta\u0308ita vastavad va\u0308ljad, dokument digiallkirjastada ning saata see iga oksjoni jaoks eraldi loodud e-posti aadressile, mida ei avata enne oksjoni ta\u0308htaega."}, {"text_idx": "#000015", "text": "Lisainformatsiooni huvipakkuva kinnistu vo\u0303i raieo\u0303iguse kohta jagavad Timber.ee metsaspetsialistid. Samuti konsulteeritakse tasuta nii maa- kui metsaomanikke, kel soov oma kinnistut vo\u0303i metsa raieo\u0303igust mu\u0308u\u0308a."}, {"text_idx": "#000016", "text": "Ja\u0308ta enda andmed, vaatame su metsa u\u0308le!"}, {"text_idx": "#000017", "text": "Oksjonil on 7,4 miljoni euro eest 875 hektarit metsa- ja po\u0303llumaad"}, {"text_idx": "#000018", "text": "Taotle toetust - su\u0308gisto\u0308o\u0308de aeg metsas on kohe ka\u0308es"}, {"text_idx": "#000019", "text": "Suurpere sai Timber.ee oksjonil metsa raieo\u0303iguse mu\u0308u\u0308gist 20 000 asemel 39 000 eurot"}, {"text_idx": "#000020", "text": "Oksjonite ajaluguLo\u0303ppenud raieo\u0303igusedLo\u0303ppenud kinnistudLo\u0303ppenud paketid"}]